76 HOSEEONDEKIE 



respondre de toutes les issues de leinz cum dae ceo est a 

 sauer cum de troyes purcelez & de lur purceaus. E de 

 pouns & de lur poucins si lia. E de owes & de lur osions 

 de chapons de coks de gelines & de lur poucins & de lur 

 oefs & deit respoundre de la moite de venter du ble ausi 

 com la dae. 



EESPONSE DE VACHES DE GENICES & DE LUE BLAUNK. 



Chescune vache deit respoundre de len demeyn de la 

 seint michel iekes les primeres kalendes de may par xxviii 

 semeyngnes le vn ior & lautre toute de x d. pur tot eel tens 

 ke le vn plus & lautre meyns. E fet a entendre ke toutes 

 les vaches ne respounent pas ouelement, les vnes responent 

 plus & les autres meyns & les vnes sunt plustost leteres ke 

 les autres & plustost sekes. Ne les genices ne rendent pas 

 ataunt de leat a lur primere portur cum il funt al autre 

 porture apres mes lune parmy lautre deit atant respondre 

 par resun. E de len demeyn de les primeres kalendes de 

 may iekes le ior seint michel par xxiiij semeyngnes le vn 

 ior & lautre conte & funt viij** & viii iors & deit valer le 

 issue de leat de chescune vache par eel tens iij s. vj d. del 

 issue de chescune vache. E toute lautre sesun amoute le 

 issue de la vache a x d. E par eel aconte deit chescune 

 vache respondre de iiij s. iiij d. del issue de leat. E fet a 

 sauer ke chescune vache deit respondre entre les kalendes 

 de may & la seint michel de vi peres de furmage & de 

 atant de bure cum affert ataunt de furmage ceo est a 

 sauer toziors a vij peres de furmage j pere de bure. E le 

 deit fere toziors furmage de len demyn de seynt michel 

 iekes le ior seint martin au meyns mes en lautre sesun 

 apres nouel iekes le este si il plus profite au seyngnur de 

 vendre leat ke de fere furmage kar ataunt vaut a vendre i 

 galon de leat a done cum iij en este ou en vne autre sesun. 

 E si vos feisses furmage done ne vaudreit i galon de leat 

 adonc nyent plus ke en autre sesun. 



